《寄袁季源》
宋代·舒岳祥

当世佳公子，枝吾雅道多。
江南有文献，鲁国自强歌。
火后归新第，兵余喜止戈。
公车行有召，毋久恋松萝。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。